**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2016-2017 уку елы) 11 нче сыйныф**

**Үткәрү вакыты- 120 минут**

**Максималь балл – *45***

1. **Әдәбият теориясе (15 балл).**

1. Драма төренә хас иң төп жанрларны билгеләп языгыз (5 балл).

2. Социалистик реализм агымына хас нинди үзенчәлекләрне әйтә аласыз? (10 балл)

1. **Әдәби чорга һәм әдәби иҗатка кагылышлы биремнәр (20 балл).**

1. Социалистик реализм агымына хас үзенчәлекләр сезгә таныш кайсы әсәрләрдә чагылыш таба? Әсәрләр белән бергә аларның авторларын да билгеләп язып куегыз (3 балл).

2. Н.Исәнбәтнең “Идегәй” әсәренең кайсы иҗат юнәлешенә мөнәсәбәтле иҗат ителүен билгеләгез (2 балл):

*Реализм*

*Романтизм*

*Модернизм*

3. Н.Исәнбәтнең “Идегәй” трагедиясендә “Идегәй” дастанына хас нинди охшаш һәм аермалы яклар чагылыш таба? (10 балл)

4. Субра карт җырындагы “*Батыр үзе үлгәндә дә, / Эше белән сүзе үлми”* юллары белән сез әсәрдәге кайсы геройларны бәяли алыр идегез? (5 балл)

1. **Иҗади эш (10 балл).**

*Метафора, эпитет, чагыштыру, сынландыру* кебек тел-сурәтләү чараларына таянып, кошлар җылы якларга китеп барган көзге табигатьне тасвирлагыз.