**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2016-2017 уку елы) 9 нчы сыйныф**

**Үткәрү вакыты- 90 минут**

**Максималь балл – *45***

1. **Әдәбият теориясе (15 балл).**

1. Урта гасыр төрки-татар әдәбиятын эзлекле төстә чорларга бүлеп языгыз (5 балл).

2. Дини-дидактик әдәбият төшенчәсен аңлатыгыз, аңа нинди сыйфатлар хас? (10 балл)

1. **Әдәби чорга һәм әдәби иҗатка кагылышлы биремнәр (20 балл).**

1. Урта гасыр төрки-татар әдәбиятының кайсы чорыннан безгә түбәндәге истәлекләр килеп җиткән: каберташ язмалары, сәяхәтнамәләр, ярлыклар, фәнни хезмәтләр, сүзлекләр һәм әдәби әсәрләр? (3 балл)

2. Мәхмүд Болгариның “Нәһҗел-фәрадис” әсәренең урта гасыр әдәбиятындагы кайсы юнәлешкә мөнәсәбәтле иҗат ителүен билгеләгез (2 балл):

*Дөньяви (ренессанс)*

*Суфичылык*

*Дини-дидактик*

3. Мәхмүд Болгариның “Нәһҗел-фәрадис” әсәренең авторы нинди сыйфатларны хуплый, ниндиләрен тәнкыйтьли, кире кага? (10 балл)

4. Әлеге әсәрдән сайлап алып, үзегез теләгән бер геройга характеристика бирегез (5 балл).

1. **Иҗади эш (10 балл).**
2. *Метафора, эпитет, чагыштыру* кебек тел-сурәтләү чараларына таянып, талгын гына ак кар яуган Яңа ел кичен тасвирлагыз.